section_heading: Ostale zemlje
paragraph_text: Na području Azije, uz Japan, Kinu i Indiju, najaktivnije u svemirskom području su zemlje jugoistočne Azije (ASEAN), a posebno Indonezija i Tajland, kroz izgradnju regionalnih i nacionalnih telekomunikacijskih i motrilačkih satelitskih sustava. Tu su još i Sjeverna i Južna Korea, koje osim razvoja satelita i zemaljske infrastrukture ubrzano rade na razvoju svojih raketa i lansirnih vozila. Na području središnje Azije, dvije najaktivnije zemlje su Pakistan (predvodnik inter-islamske mreže svemirske znanosti i tehnologije - ISNET) i Iran, sposobne u relativno bliskoj budućnosti razviti vlastito lansirno vozilo, dok na području jugozapadne Azije najaktivnije zemlje su Saudijska Arabija (predvodnica Arabsat zemalja) i Turska.